
Протокол № 3
от заседание на Управителния съвет на сдружение с нестопанска цел
„Местна инициативна група  Павликени – Полски Тръмбеш”

	Днес, 13.03.2026 г., в 14.30 часа, в офиса на МИГ, намиращ се на ул. Васил Левски“ № 1Г на основание на чл. 49, ал. 1 от Устава на Сдружение с нестопанска цел „Местна инициативна група  Павликени – Полски Тръмбеш“ (МИГ Павликени-Полски Тръмбеш), се проведе заседание на Управителния съвет (УС) на Сдружението. 
	Заседанието е свикано по инициатива на председателя на УС – г-н Емануил Манолов, който е и председател на заседанието. 
	Съгласно изпратената покана до всички членове на УС, заседанието протече при следният дневен ред:
	1. Свикване на на Общо събрание на СНЦ „МИГ Павликени – Полски Тръмбеш“.
	2. Други

	При проверка на наличния кворум се установи, че на събранието присъстват всички членове на Управителният съвет и събранието е законно. На заседанието присъстваха и служителите на „МИГ Павликени – Полски Тръмбеш“ - г-н Юлиян Вълчев Любчев - „Изпълнителен директор“; г-жа Виолета Пламенова Вълчева - „Експерт по прилагане на стратегията за Водено от общностите местно развитие“

По т. 1 от дневния ред  - Свикване на Общо събрание на СНЦ „МИГ Павликени – Полски Тръмбеш“.
	Инж. Емануил Манолов предложи на членовете на УС да се вземе решение на основание чл. 35, ал. 1, 2, 3 и 4 от Устава на „МИГ Павликени – Полски Тръмбеш“ за свикване на Общо събрание на сдружението. Причина за свикването е, решаване на текущи въпроси от дейността на СНЦ „МИГ Павликени – Полски Тръмбеш“, както и приемане на редица важни документи касаещи регламентиране на дейността на МИГ.		
	Присъстващите след като изслушаха председателя на УС и в резултат на проведеното обсъждане при гласували както следва:
„ЗА“ – 5 гласа
„ПРОТИВ“ – 0 гласа
„ВЪЗДЪРЖАЛ СЕ“ - 0 гласа

УС взе следното РЕШЕНИЕ № 1
	На основание чл. 35, ал. 1, 2, 3 и 4 от Устава на СНЦ “МИГ ПАВЛИКЕНИ – ПОЛСКИ ТРЪМБЕШ“ Управителния съвет на Сдружението свиква Общо събрание на 25.03.2026 г. (сряда), от 14:30 часа, с място на провеждане: гр. Павликени, ул. “Васил Левски“ № 1Г, в заседателната зала на СНЦ „МИГ Павликени - Полски Тръмбеш“ при следния дневен ред:
1.	Регистрация и проверка на кворум.
2.	Приемане на индикативен график за дейността за 2026 година.
3.	Приемане на ред за оценка на проектни предложения.
4.	Приемане на ВЪТРЕШНИ ПРАВИЛА за провеждане на обществени поръчки за изпълнение на дейностите за управление, мониторинг и оценка на стратегията и нейното популяризиране.
5.	Други

По точка Други от дневния ред – няма разглеждани въпроси.

	Поради изчерпване на дневния ред УС на СНЦ “МИГ Павликени – Полски Тръмбеш”  бе закрито. 
	Неразделна част от настоящия протокол е Списък на присъствалите членове на Сдружение с нестопанска цел “Местна инициативна група Павликени – Полски Тръмбеш” на УС от 13.03.2026 г. 


Председател на УС: ………………….
                        /инж. Емануил Манолов/

Протоколчик: ………………………
                           /Виолета Вълчева/
Споразумение за изпълнение на Стратегията за водено от общностите местно развитие 
№ РД 50-34 от 21.01.2026 г.
СНЦ „МИГ Павликени – Полски Тръмбеш“, гр. Павликени, ул. „Васил Левски“ 1Г
e-mail: mig_ppt@pavlikeni.bg, тел. 0886 60 70 17, www.migpavlikenipolskitrambesh.bg

